Sære hændelser i guavalunden | Litteratursiden
I en støvet, indisk provins laver en kedelig ung mand skandale på bryllupsdagen og flygter op i et træ. Her besvarer han - naivt og ubestemmeligt - folks spørgsmål. En guru er født ...
Denne debutroman af den indisk-amerikanske forfatter Kiran Desai handler om en ung enfoldig og dagdrømmende mand, der efter at have lavet skandale ved en bryllupsfest i sin hjemby flygter ud på landet og slår sig ned i et stort guavatræ.
Det er en befrielse for ham at komme væk fra familien, jobbet og byen, men han får ikke fred ret længe.
Familien bosætter sig i lunden, og det rygtes hurtigt, at han besidder en særlig visdom. Denne tilsyneladende visdom har sit udspring i, at han på sit job på posthuset brugte det meste af tiden på at læse folks breve! Han tilbedes som en guru, og guavalunden bliver et sandt hurlumhej af familie, tilhængere, aber, markedsfolk m.m.
Bogen er letlæst og meget morsom! Jeg har haft den med mig som daglig buslæsning, og det holdt hårdt at lade være med at grine højt ind imellem! Udover at blive godt underholdt, får man også indblik i facetter af det indiske samfund i dag.
22192043
9788759508671
Andre bøger af Kiran Desai
Grotesk overskridelse - om Salman Rushdie 'Klovnen Shalimar'
Af Erna Juel-Hansen
Af Nikita Lalwani
Esme Lennox' forsvindingsnummer
Den store anakonda
Af Lise Helledie
Af Torben Casey Andersen
Af E.M. Forster